钦定古今图书集成/明伦汇编/氏族典/第230卷 > 杨掞
## 钦定古今图书集成/明伦汇编/氏族典/第230卷 > 杨掞

按《宋史杨掞传》：“掞字纯父，抚州临川人。少能词赋，用
故人荐，出淮阃杜杲幕。安丰被兵，掞以奇策解围，奏
补七官。制置使孟珙辟于幕，有大将立功，珙坐受其
拜，掞为动色，因叹曰：‘大将立功，庭参纳拜，信兜鍪不
如毛锥子也’！于是谢绝宾客，治进士业，遂登第，调麻
城尉。向士璧守黄州，檄入幕，寻以战功升三官。无何”，
得心疾，遂调潭州节度推官。卒，赠《架阁》。